Handtekinn vegna kynferðisbrots í Hrísey
Maður hefur verið úrskurðaður í  gæsluvarðhald á Akureyri en hann er grunaður um kynferðisbrot í Hrísey í júlí. Maðurinn var handtekinn á sínum tíma grunaður um verknaðinn og úrskurðaður í fjögurra daga gæsluvarðhald vegna rannsóknar málsins. Hann var látinn laus eftir að rannsóknarhagsmunir gáfu ekki tilefni til frekari gæsluvarðhalds á þeim tíma. Samkvæmt tilkynningu lögreglunnar á Norðurlandi eystra var hinn sami aðili handtekinn á ný í gær grunaður um verknaðinn eftir að niðurstöður úr DNA rannsóknum lágu fyrir. Nú hefur hann verið úrskurðaður í gæsluvarðhald í Héraðsdómi Norðurlands eystra til 10. desember nk. Var það gert á grundvelli alvarleika málsins.
Mbl.is sagði frá málinu á sínum tíma en 25. júlí sl. var ráðist inn í tjald hjá erlendum ferðamanni á tjaldstæðinu í Hrísey. Um var að ræða 17 ára stúlku og bar hún að maður hefði veist að henni kynferðislega og einnig beitt hana líkamlegu ofbeldi. Sagði hún árásarmanninn hafa verið grímuklæddan. Konan hlaut nokkra áverka. Sá grunaði er á þrítugsaldri.
Fyrri frétt mbl.is: Kynferðisbrot áfram í rannsókn
Maður hefur verið úrskurðaður í  gæsluvarðhald á Akureyri en hann er grunaður um kynferðisbrot í Hrísey í júlí.
Maðurinn var handtekinn á sínum tíma grunaður um verknaðinn og úrskurðaður í fjögurra daga gæsluvarðhald vegna rannsóknar málsins.
Var hinn sami aðili handtekinn á ný í gær grunaður um verknaðinn eftir að niðurstöður úr DNA rannsóknum lágu fyrir.
Nú hefur hann verið úrskurðaður í gæsluvarðhald í Héraðsdómi Norðurlands eystra til 10. desember nk.
Var það gert á grundvelli alvarleika málsins.